คือว่า มีเพศสัมพันธ์ตอนหลังหมดประจำเดือนแค่2-3วันค่ะ หลังนอกสอดไม่นาน แบบนี้จะท้องไหมค่ะ แล้วต้องกินยาคุมฉุกเฉินไหมหรือแบบธรรมดาค่ะ
สวัสดีค่ะการมีเพศสัมพันธ์ไม่ว่าช่วงใดๆของเดือนมีโอกาสตั้งครรภ์ได้ มากน้อยแตกต่างกัน ไม่ควรใช้วิธีการนับวันเพื่อคุมกำเนิด แม้ว่าถ้าเป็นเลือดประจำเดือนจริงๆภายใน 7 วันแรก หรือก่อนหน้านั้น 7 วัน โอกาสตั้งครรภ์จะน้อยมากดังนั้นจากที่กล่าวมา อาจจะต้องใช้ยาคุมฉุกเฉินร่วมไปด้วย เพราะตอนนี้มีเพศสัมพันธ์ที่ผ่านไปแล้ว ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนได้แนะนำการใช้ยาให้ถูกต้อง และสังเกตอาการและรอบเดือนหลังจากนี้อีกครั้ง สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน